
ROMÂNIA
JUDEŢUL TIMIŞ
MUNICIPIUL TIMIŞOARA
Comisia de selecţie a  membrilor consiliilor de administraţie 
ale întreprinderilor publice la care Consiliul Local al Municipiului 
Timişoara are calitatea de autoritate publică tutelară
Nr. SC2018-

RAPORT 
pentru numirile finale în vederea ocupării posturilor vacante de membri în consiliul de administraţie la S.C. Drumuri Municipale Timişoara S.A.

Având în vedere HCL nr. 210/30.05.2017 privind aprobarea Scrisorii de Aşteptări pentru  S.C. Drumuri Municipale Timişoara şi Hotărârea Consiliului Local nr. 332/2017 prin care s-au aprobat Planul de selectie şi Profilul personalizat al Consiliului de Administraţie şi matricea profilului, la S.C. Drumuri Municipale Timişoara S.A, expertul independent Cabinet individual de psihologie Delia Vîrgă, propune şi recomandă profilul candidatului cu următoarele competenţe, trăsături şi cerinţe:
1. Competenţe specifice sectorului (cunoştinţe în domeniul lucrărilor de construcţii ale drumurilor şi autostrăzilor, cunoaşterea proceselor tehnologice/operaţionale în domeniul lucrărilor de construcţii ale drumurilor şi autostrăzilor
2. Competenţe profesionale de importanţă strategică (viziune şi planificare strategică, capacitatea de luare a deciziilor şi de evaluare a impactului acestora asupra întreprinderii şi angajaţilor acesteia, marketing strategic, managementul riscului, legislaţie, finanţe şi contabilitate)
3. Guvernanţa corporativă (competenţe de guvernanţa corporativă, monitorizarea performanţei)
4. Social şi personal (abilităţi de comunicare şi negociere, capacitatea de analiză şi sinteză, abilităţi de relaţionare)
5. Trăsături (integritate şi reputaţie, independenta, expunere politica, aliniere cu Scrisoarea de asteptari)
6. Cerinţe prescriptive şi proscriptive (numar de mandate, ani de cand este director executiv în organizaţie).
În vederea completării tuturor posturilor vacante, procedura de selecţie a membrilor în Consiliul de Administraţie la S.C. Drumuri Municipale Timişoara S.A. a fost reluată prin HCL nr. 20/30.01.2018, publicitatea asigurându-se în două etape, prin publicarea anunţului în presa scrisă, respectiv „Bursa” şi „Capital” şi pe pagina de internet a societăţii, în data de 12.03.2018 şi în data de 16.04.2018.
Expertul independent a evaluat dosarele de candidatură depuse în termen şi a întocmit lista lungă şi lista scurtă a candidaţilor.
În urma analizei listei scurte întocmite de către expertul independent, Comisia de selecţie constituită prin Hotărârea Consiliului Local al Municipiului Timişoara nr. 308/2017, a solicitat candidaţilor admişi să depună în scris şi la termenul stabilit declaraţia de intenţie.
	Au fost depuse, în plic închis, în termen, următoarele declaraţii de intenţie:
1. Pavlovici Cosmin SC2018-12467/25.05.2018;
2. Boldiş Roxana Victoria SC2018-12823/31.05.2018.
În cadrul interviului, candidaţii admişi în lista scurtă au fost evaluaţi individual pe baza criteriilor aprobate prin HCL. nr. 332/2017, prin notarea fiecărui criteriu cu note de la 1-5.
În urma verificării referinţelor şi a istoricului profesional al fiecărui candidat şi în baza punctajelor obţinute de aceştia în raport cu criteriile de evaluare, inclusiv pe baza declaraţiei de intenţie a acestora şi a  integrării rezultatelor analizei declaraţiilor de intenţie în matricea profilului de candidat, clasificarea candidaţilor pentru funcţiile vacante de membri în Consiliul de Administraţie la S.C. Drumuri Municipale Timişoara S.A. este următoarea:
	Nr. crt.
	Nume şi prenume candidat
	Punctaj
	Descriere profil candidat
	Persoane care intră sub incidenţa art. 28, alin. (5) din OUG nr. 109/2011

	1. 
	Pavlovici Cosmin
	42.00
	specializare în domeniul tehnic
	-

	2. 
	Boldis Roxana Victoria
	38.50
	experienţă în domeniul economic
	Spitalul Clinic Municipal de Urgenţă Timişoara



Comisia apreciază că acei candidaţi care au obţinut cel puţin 40 de puncte îndeplinesc condiţiile şi criteriile de evaluare în vederea numirii în funcţia de membru în Consiliul de Administraţie.
Potrivit art. 28 alin. (3) din OUG nr. 109/2011 privind guvernanţa corporativă a întreprinderilor publice, cel puţin doi dintre membrii consiliului de administraţie trebuie să aibă studii economice sau juridice şi experienţă în domeniul economic, juridic, contabilitate, de audit sau financiar de cel puţin 5 ani.
În conformitate cu prevederile art. 28 alin. (5) din OUG nr. 109/2011, din consiliul de administraţie pot face parte cel mult 2 membri din rândul funcţionarilor publici sau altor categorii de personal din cadrul autorităţii publice tutelare ori din cadrul altor autorităţi sau instituţii publice.
NOTĂ: Având în vedere Hotărârile Adunării Generale a Acţionarilor cu nr. 11/21.12.2017 şi 1/17.01.2018, reamintim faptul că au fost validaţi 2 membri care au studii juridice şi experienţă în domeniul juridic: Molnar Andrei şi Stoinel Ilie-Lucian.
Totodată, în Consiliul de Administraţie a fost numit Iapă Augustin-Cătălin, care intră sub incidenţa art. 28 alin. (5) din OUG nr. 109/2011.

COMISIA DE SELECŢIE:
RODICA AURELIAN ..................................
MONICA PFEIFER .......................................
MEDINA MARINESCU ...............................
GABRIELA POPOVICI .................................

